****

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETAS**

**KONTROLĖS KOMITETAS**

**JUNGTINIO POSĖDŽIO PROTOKOLAS**

2025-03-10 Nr. T-12

Neringa

Posėdis vyko: 09.00 val. – 12.05 val. (nuotoliniu būdu).

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos nariai: Vaidas Venckus, Matas Lasauskas, Dovydas Mikelis, Diana Starkutė-Kriukovė, Mindaugas Vaitonis, Zigmantas Raudys, Arvydas Mockus, Algirdas Kurtinaitis, Agnė Jenčauskienė, Ieva Venslauskienė, Ernestas Zinkevičius, Justina Kupčinskaitė-Lukauskienė, Ramunė Liukienė, Laurynas Vainutis, Aušra Mikalauskienė,

Posėdyje nedalyvavo Neringos savivaldybės tarybos narė Sandra Berletaitė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Architektūros ir teritorijų planavimo skyriaus vyr. specialistė Lina Lukauskaitė, Neringos savivaldybės vyr. spec. (jaunimo reikalų koordinatorė) Žydrūnė Janauskienė, Neringos savivaldybės administracijos Socialinės paramos skyriaus vyr. spec. (tarpinstitucinio bendradarbiavimo koordinatorė) laikinai vykdanti sveikatos reikalų koordinatoriaus funkcijas Edita Vaitkutė-Zinkė, Neringos savivaldybės administracijos Architektūros ir teritorijų planavimo skyriaus vyr. spec. (inžinierius) Juozas Jostas, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Miesto tvarkymo ir statybos skyriaus vedėja Rima Kasparavičiūtė, Neringos savivaldybės administracijos Strateginio planavimo, investicijų ir turizmo skyriaus vyr. spec. Marija Medūnė Šveikauskienė.

**DARBOTVARKĖ:**

1. Dėl komiteto darbotvarkės (Arūnas Burkšas).
2. Dėl TP - 59 Dėl valstybės turto perėmimo Neringos savivaldybės nuosavybėn (Aina Kisielienė).
3. Dėl TP - 60 Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos (Violeta Šiaudvytienė).
4. Dėl TP - 67 Dėl kitos paskirties valstybinės žemės sklypo, esančio Gintaro Įlankos g. 7, Neringoje, dalies, kurios plotas 0,0063 ha, dalių nustatymo (Violeta Šiaudvytienė).
5. Dėl TP - 68 Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos (Violeta Šiaudvytienė).
6. Dėl TP - 69 Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos (Violeta Šiaudvytienė).
7. Dėl TP - 70 Dėl valstybinės žemės sklypo, esančio Skruzdynės g. 2B, Neringoje, nuomos sutarties nutraukimo (Violeta Šiaudvytienė).
8. Dėl TP - 62 Dėl Tomo Mano gatvės pavadinimo suteikimo (Lina Lukauskaitė).
9. Dėl TP - 63 Dėl pritarimo Neringos savivaldybės jaunimo reikalų tarybos 2024 metų veiklos ataskaitai (Žydrūnė Janauskienė).
10. Dėl TP - 64 Dėl Neringos savivaldybės tarybos 2024 m. vasario 14 d. sprendimo Nr. T1-18 ,,Dėl viešosios įstaigos Neringos pirminės sveikatos priežiūros centro stebėtojų tarybos sudarymo“ pakeitimo (Edita Vaitkutė-Zinkė).
11. Dėl TP - 65 Dėl Neringos savivaldybės infrastruktūros plėtros rėmimo programos lėšų panaudojimo 2024 metų ataskaitos, Neringos savivaldybės infrastruktūros plėtros priemonių 2025-2027 metų plano (sąrašo) ir Neringos savivaldybės infrastruktūros plėtros rėmimo programos lėšų panaudojimo 2025 metų plano patvirtinimo (Juozas Jostas).
12. Dėl TP - 66 Dėl pritarimo sutarčiai tarp Neringos savivaldybės ir Lietuvos valstybės, atstovaujamos Lietuvos Respublikos Teisingumo ministerijos (Janina Kobozeva).
13. Dėl TP - 71 Dėl Neringos savivaldybės tarybos 2023 m. gegužės 25 d. sprendimo Nr. T1-143 „Dėl Neringos savivaldybės tarybos komisijos Neringos savivaldybės tarybos veiklos reglamentui rengti ir keisti nuostatų patvirtinimo“ pakeitimo (Ignė Kriščiūnaitė).

PAPILDOMI:

1. Dėl TP – 72 Dėl valstybinės žemės sklypo, esančio Purvynės g. 1, Neringoje, nuomos sutarties nutraukimo (Violeta Šiaudvytienė).
2. Dėl TP – 73 Dėl valstybinės žemės sklypo, esančio Taikos g. 45, Neringoje, nuomos sutarties nutraukimo (Violeta Šiaudvytienė).
3. Dėl TP – 74 Dėl turto perdavimo pagal panaudos sutartį Viešajai įstaigai Greitosios medicinos pagalbos tarnybai (Aina Kisielienė).
4. Dėl TP – 75 Dėl sutikimo Viešajai įstaigai Neringos pirminės sveikatos priežiūros centras perduoti ilgalaikį materialųjį turtą (Aina Kisielienė).
5. Dėl TP – 76 Dėl funkcijų perdavimo (Justas Kazlauskas).
6. Dėl TP- 77 Dėl valstybinės žemės sklypo, esančio Vėtrungių g. 7, Neringoje, nuomos sutarties nutraukimo (Violeta Šiaudvytienė).
7. Dėl TP-78 Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo patvirtinimo (Simonas Sakevičius).

**1. SVARSTYTA. Dėl Neringos savivaldybės tarybos jungtinio komitetų posėdžio darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos jungtinio komiteto posėdžio darbotvarkę, kurioje numatyta svarstyti 12 klausimų ir siūloma į darbotvarkė įtraukti 7 papildomus klausimus.

NUTARTA. Bendru jungtinio komiteto narių sutarimu pritarta Neringos savivaldybės jungtinio komiteto posėdžio darbotvarkei su papildomais klausimais.

**2. SVARSTYTA. Dėl TP - 59 Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į 18/100 pastato- sandėlio, esančio Neringos sav. Neringos m., Gintaro Įlankos g. 6, unikalus numeris 2397-6001-0038, žymėjimas plane 3I/1p, bendras plotas 84,50 kv. m, patalpų žymėjimas plane 1-6 (5,25 kv. m), 1-7 (5,45 kv. m), 1-8 (4,95 kv. m), įsigijimo vertė 5445,09 Eur, inventorinis Nr. IT-003384.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**3. SVARSTYTA. Dėl TP - 60 Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos.**

Sprendimo projektą pristatė Violeta Šiaudvytienė. Sprendimo projekto tikslas: 1. Išnuomoti a.d.n. 0,7722 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n., esančio Vėtrungių g. 7,Neringoje, dalį, kurios plotas 0,0045 ha. 2. Nustatyti, kad žemės sklypas išnuomojamas septyniasdešimt penkerių (75) metų laikotarpiui, skaičiuojant nuo sutarties sudarymo dienos. 3. Pritarti valstybinės žemės nuomos sutarties projektui.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos“ ir teikti svarstyti Tarybos posėdyje.

**4. SVARSTYTA. Dėl TP - 67 Dėl kitos paskirties valstybinės žemės sklypo, esančio Gintaro Įlankos g. 7, Neringoje, dalies, kurios plotas 0,0063 ha, dalių nustatymo.**

Sprendimo projektą pristatė Violeta Šiaudvytienė. Sprendimo projekto tikslas - nustatyti 1,6448 ha valstybinės žemės sklypo (kadastro Nr. a.d.n., unikalus Nr. a.d.n.), esančio Gintaro Įlankos g. 7, Neringoje, dalies, kurios plotas 0,0063 ha, dalis, atsižvelgiant į kiekvienam bendraturčiui priklausančias 894/3781 dalies negyvenamosios patalpos – neįrengtos palėpės (unikalus Nr. a.d.n.) dalis:

|  |  |  |  |
| --- | --- | --- | --- |
| Eil. Nr. | Unikalus Nr. | Patalpos bendras plotas, kv. m | Žemės sklypo dalies plotas, ha |
| 1. | a.d.n. dalys negyvenamosios patalpos – neįrengtos palėpės, unikalus Nr. a.d.n. | 5,58 | 0,0039 |
| 2. | a.d.n. dalys negyvenamosios patalpos – neįrengtos palėpės, unikalus Nr. a.d.n. | 1,68 | 0,0012 |
| 3. | a.d.n. dalys negyvenamosios patalpos – neįrengtos palėpės, unikalus Nr. a.d.n. | 1,68 | 0,0012 |
|  | |  |  |
| Iš viso: | | 8,94 | 0,0063 |

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Gintaro Įlankos g. 7, Neringoje, dalies, kurios plotas 0,0063 ha, dalių nustatymo“ir teikti svarstyti Tarybos posėdyje.

**5. SVARSTYTA. Dėl TP - 68 Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos.**

Sprendimo projektą pristatė Violeta Šiaudvytienė. Sprendimo projekto tikslas: 1. Išnuomoti UAB „Patikimos investicijos“ 0,7722 ha kitos paskirties valstybinės žemės sklypo, kadastro Nr. 2301/0001:232, unikalus Nr. 4400-5320-9728, esančio Vėtrungių g. 7,Neringoje, dalį, kurios plotas 0,0770 ha. 2. Nustatyti, kad žemės sklypas išnuomojamas septyniasdešimt šešerių (76) metų laikotarpiui, skaičiuojant nuo sutarties sudarymo dienos. 3. Pritarti valstybinės žemės nuomos sutarties projektui.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos“ir teikti svarstyti Tarybos posėdyje.

**6. SVARSTYTA. Dėl TP - 69 Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos.**

Sprendimo projektą pristatė Violeta Šiaudvytienė. Sprendimo projekto tikslas: 1. Išnuomoti a.d.n. 0,7722 ha kitos paskirties valstybinės žemės sklypo, kadastro Nr. a.d.n., unikalus Nr. a.d.n. esančio Vėtrungių g. 7,Neringoje, dalį, kurios plotas 0,0077 ha. 2. Nustatyti, kad žemės sklypas išnuomojamas septyniasdešimt penkerių (75) metų laikotarpiui, skaičiuojant nuo sutarties sudarymo dienos. 3. Pritarti valstybinės žemės nuomos sutarties projektui.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Vėtrungių g. 7, Neringoje, dalies nuomos“ir teikti svarstyti Tarybos posėdyje.

**7.** **SVARSTYTA. Dėl TP - 70 Dėl valstybinės žemės sklypo, esančio Skruzdynės g. 2B, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Sprendimo projekto tikslas - nutraukti prieš terminą 2023 m. spalio 10 d. su UAB „Project 19“ sudarytą valstybinės žemės nuomos sutartį Nr. 13SŽN-385-(14.13.55 E.) dėl 0,0610 ha valstybinės žemės sklypo, kadastro   
Nr. 2301/0001:219, unikalus Nr. 4400-4477-8392, esančio Skruzdynės g. 2B, Neringoje, dalies, kurios plotas 0,0378 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Skruzdynės g. 2B, Neringoje, nuomos sutarties nutraukimo“ ir teikti svarstyti Tarybos posėdyje.

**14. SVARSTYTA. Dėl TP – 72 Dėl valstybinės žemės sklypo, esančio Purvynės g. 1, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Sprendimo projekto tikslas - nutraukti prieš terminą 1997 m. rugpjūčio 1 d. su a.d.n. sudarytą valstybinės žemės nuomos sutartį Nr. 53 dėl 1,4113 ha valstybinės žemės sklypo, kadastro Nr. a.d.n., unikalus Nr. a.d.n., esančio Purvynės g. 1, Neringoje, dalies, kurios plotas 0,1713 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Purvynės g. 1, Neringoje, nuomos sutarties nutraukimo“ir teikti svarstyti Tarybos posėdyje.

**15. SVARSTYTA. Dėl TP – 73 Dėl valstybinės žemės sklypo, esančio Taikos g. 45, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Sprendimo projekto tikslas - nutraukti prieš terminą 2009 m. rugsėjo 2 d. su Biudžetine įstaiga „Komunalinio turto valdymas“ sudarytą valstybinės žemės nuomos sutartį Nr. N23/2009-0025, 2013 m. liepos 29 d. susitarimą pakeisti sutartį Nr. 13SŽN-(14.13.55.)-169 ir 2021 m. rugsėjo 21 d. susitarimą pakeisti sutartį Nr. 13SŽN-443-(14.13.55.) dėl 2,4134ha valstybinės žemės sklypo, kadastro Nr. a.d.n., unikalus Nr. a.d.n., esančio Taikos g. 45, Neringoje, dalies, kurios plotas 2,2960 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl valstybinės žemės sklypo, esančio Taikos g. 45, Neringoje, nuomos sutarties nutraukimo“ ir teikti svarstyti Tarybos posėdyje.

**19. SVARSTYTA. Dėl TP- 77 Dėl valstybinės žemės sklypo, esančio Vėtrungių g. 7, Neringoje, nuomos sutarties nutraukimo.**

Sprendimo projektą pristatė Violeta Šiaudvytienė. Sprendimo projekto tikslas - nutraukti prieš terminą 2022 m. lapkričio 8 d. su a.d.n. ir a.d.n. sudarytą valstybinės žemės nuomos sutartį Nr. 13SŽN-479-(14.13.55 E.) dėl 0,7722 ha valstybinės žemės sklypo, kadastro Nr. a.d.n., unikalus Nr. a.d.n., esančio Vėtrungių g. 7, Neringoje, dalies, kurios plotas 0,0080 ha.

Posėdžio pirmininkas pasiūlė balsuoti dėl sprendimo projekto.

Balsuota: už – 15, prieš – 0, susilaikė – 1 (Dovydas Mikelis).

NUTARTA. Pritarti sprendimo projektui„Dėl valstybinės žemės sklypo, esančio Vėtrungių g. 7, Neringoje, nuomos sutarties nutraukimo“ir teikti svarstyti Tarybos posėdyje.

**8. SVARSTYTA. Dėl TP - 62 Dėl Tomo Mano gatvės pavadinimo suteikimo.**

Sprendimo projektą pristatė Lina Lukauskaitė. Sprendimo projekto tikslas - suteikti bevardei gatvei Neringos savivaldybėje Tomo Mano gatvės pavadinimą pagal gatvių išdėstymo planą. Sprendimo projektas rengiamas atsižvelgus į Neringos muziejai 2024 m. gruodžio 4 d. raštą Nr. (1.3)7-96 „Dėl Thomo Manno vardo gatvės pavadinimo suteikimo“ ir 2024 m. gruodžio 16 d. Neringos savivaldybės istorinės atminties ir įvaizdžio formavimo komisijos posėdžio protokolą Nr. V26-130. Suteikus naują pavadinimą gatvei bus tiksliau susisteminta gatvių registro duomenų bazė, taip pat esamiems ir planuojamiems žemės sklypams ar statiniams bus galima patikslinti ar suteikti naujus adresus.

Pirmininkas paprašė pagarsinti Valstybinė lietuvių kalbos komisijos raštą su nuomone dėl vardo rašymo - Tomo Mano gatvė. Lina Lukauskaitė tai ir padarė.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl Tomo Mano gatvės pavadinimo suteikimo“ ir teikti svarstyti Tarybos posėdyje.

**9. SVARSTYTA. Dėl TP - 63 Dėl pritarimo Neringos savivaldybės jaunimo reikalų tarybos 2024 metų veiklos ataskaitai.**

Sprendimo projektą pristatė Žydrūnė Janauskienė. Sprendimo projekto tikslas – pritarti Neringos savivaldybės jaunimo reikalų tarybos 2024 m. vykdytai veiklai. Sprendimo projekto uždaviniai: pristatyti Jaunimo reikalų tarybos 2024 m. veiklos ataskaitą; gavus Neringos savivaldybės tarybos pritarimą paviešinti ataskaitą savivaldybės interneto svetainėje; informuoti Neringos savivaldybės jaunimą ir visuomenę apie Jaunimo reikalų tarybos veiklą.

Komiteto nariai aptarė Neringos jaunimo demografiją, aktyvumą ir įtraukimo galimybes sprendžiant viešuosius klausimus (dalyvavimas komisijose).

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui „Dėl pritarimo Neringos savivaldybės jaunimo reikalų tarybos 2024 metų veiklos ataskaitai“ ir teikti svarstyti Tarybos posėdyje.

**10. SVARSTYTA. Dėl TP - 64 Dėl Neringos savivaldybės tarybos 2024 m. vasario 14 d. sprendimo Nr. T1-18 ,,Dėl viešosios įstaigos Neringos pirminės sveikatos priežiūros centro stebėtojų tarybos sudarymo“ pakeitimo.**

Sprendimo projektą pristatė Edita Vaitkutė-Zinkė. Sprendimo projekto tikslas - pakeisti Viešosios įstaigos Neringos pirminės sveikatos priežiūros centro (toliau – Neringos PSPC) stebėtojų tarybos sudėtį, vadovaujantis Neringos PSPC įstatų, patvirtintų Neringos savivaldybės tarybos 2021 m. balandžio 29 d. sprendimu Nr. T1-67, 36.8 punktu – stebėtojų tarybos nariui atsistatydinus, negalint toliau eiti pareigų, taip pat nutrūkus stebėtojų tarybos nario darbo santykiams atstovaujamoje struktūroje, įstaigos savininkas patvirtina kitą stebėtojų tarybos narį.

Nutrūkus darbo santykiams su buvusia sveikatos reikalų koordinatore, Neringos PSPC stebėtojų tarybos nare Rosita Bazarauskaite, siūloma pakeisti komisijos sudėtį ir į komisiją paskirti savivaldybės tarpinstitucinio bendradarbiavimo koordinatorę Editą Vaitkutę-Zinkę, laikinai vykdančia sveikatos reikalų koordinatoriaus funkcijas, kaip įstaigos savininko teises ir pareigas įgyvendinančios institucijos atstovė.

2025-02-24 gautas Neringos socialinių paslaugų centro direktorės Rasos Baltrušaitienės prašymas merui Nr. PC 1-33 ,,Dėl atšaukimo iš Neringos pirminės sveikatos priežiūros centro stebėtojų tarybos“, kuriuo prašoma atšaukti Rasą Baltrušaitienę iš Neringos PSPC stebėtojų tarybos. Stebėtojų taryboje ji atstovavo savivaldybės tarybos paskirtą asmenį. Savivaldybės taryba turi pasiūlyti kitą atstovą į stebėtojų tarybą vietoje Rasos Baltrušaitienės.

Posėdžio pirmininkas Arūnas Burkšas akcentavo, kad Neringos PSPC stebėtojų tarybos nariu reikia skirti asmenį, kuris savo pirmines pareigas eitų nuolat ir būtų aktyviai įsitraukęs į dalyvavimą ir savivaldybės interesų atstovavimą.

Jungtiniame Komitete atkreiptas dėmesys, kad iki šiol Tarybai nėra pateiktas Neringos PSPC strateginis veiklos planas.

Edita Vaitkutė-Zinkė pasiūlė, kad su PSPC stebėtojų tarybos protokolais galėtų susipažinti Švietimo, kultūros, sporto, socialinės apsaugos, sveikatos ir kurorto reikalų komitetas ir sužinoti plačiau apie įstaigos veiklą ir esamą situaciją.

NUTARTA. Bendru jungtinio komiteto narių sutarimu sprendimo projektą „Dėl Neringos savivaldybės tarybos 2024 m. vasario 14 d. sprendimo Nr. T1-18 ,,Dėl viešosios įstaigos Neringos pirminės sveikatos priežiūros centro stebėtojų tarybos sudarymo“ pakeitimo“ atidėti iki Tarybos posėdžio.

**11. SVARSTYTA. Dėl TP - 65 Dėl Neringos savivaldybės infrastruktūros plėtros rėmimo programos lėšų panaudojimo 2024 metų ataskaitos, Neringos savivaldybės infrastruktūros plėtros priemonių 2025-2027 metų plano (sąrašo) ir Neringos savivaldybės infrastruktūros plėtros rėmimo programos lėšų panaudojimo 2025 metų plano patvirtinimo.**

Sprendimo projektą pristatė Juozas Jostas. Parengtu sprendimo projektu siekiama patvirtinti Neringos savivaldybės infrastruktūros plėtros rėmimo programos (toliau – Programa) lėšų panaudojimo 2024 metų ataskaitą (toliau – Ataskaita) bei siekiama patvirtinti Neringos savivaldybės infrastruktūros plėtros priemonių 2025-2027 metų planą (sąrašą) (toliau – Priemonių planas (sąrašas)) ir Neringos savivaldybės infrastruktūros plėtros rėmimo programos (toliau – Programa) lėšų panaudojimo 2025 metų planą. Pripažinti, kad Priemonių plane (sąraše) esantys infrastruktūriniai projektai yra laikomi prioritetine savivaldybės infrastruktūra ir visi išdėstyti Neringos savivaldybės 2025–2027 metų strateginio veiklos plano (toliau – SVP) prieduose, pagal atskiras programas.

Parengtu sprendimo projektu siekiama patvirtinti Neringos savivaldybės infrastruktūros plėtros rėmimo programos (toliau – Programa) lėšų panaudojimo 2024 metų ataskaitą (toliau – Ataskaita) bei siekiama patvirtinti Neringos savivaldybės infrastruktūros plėtros priemonių 2025-2027 metų planą (sąrašą) (toliau – Priemonių planas (sąrašas)) ir Neringos savivaldybės infrastruktūros plėtros rėmimo programos (toliau – Programa) lėšų panaudojimo 2025 metų planą. Pripažinti, kad Priemonių plane (sąraše) esantys infrastruktūriniai projektai yra laikomi prioritetine savivaldybės infrastruktūra ir visi išdėstyti Neringos savivaldybės 2025–2027 metų strateginio veiklos plano (toliau – SVP) prieduose, pagal atskiras programas.

Posėdžio pirmininkas Arūnas Burkšas paprašė pateikti tvarkos aprašą dėl mokesčio nekilnojamojo turto vystytojams už sudarytą apribojimą naudotis vieša infrastruktūra dėl kasinėjimo darbų, atitvėrimo ir eismo ribojimo bei duomenis apie surinktas į savivaldybės biudžetą lėšas.

Atkreiptas dėmesys, kad objekto, esančio adresu G. D. Kuverto g. 17, vystytojai nesutvarkė statybų metu sugadintos gatvės, savivaldybės administracijos paprašyta iki Tarybos posėdžio išsiaiškinti kada tai bus įgyvendinta.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės infrastruktūros plėtros rėmimo programos lėšų panaudojimo 2024 metų ataskaitos, Neringos savivaldybės infrastruktūros plėtros priemonių 2025-2027 metų plano (sąrašo) ir Neringos savivaldybės infrastruktūros plėtros rėmimo programos lėšų panaudojimo 2025 metų plano patvirtinimo“ ir teikti svarstyti Tarybos posėdyje.

**12. SVARSTYTA. Dėl TP - 66** **Dėl pritarimo sutarčiai tarp Neringos savivaldybės ir Lietuvos valstybės, atstovaujamos Lietuvos Respublikos Teisingumo ministerijos.**

Sprendimo projektą pristatėJanina Kobozeva. Parengto sprendimo projekto tikslas – pasirašyti su Lietuvos Respublikos teisingumo ministerija sutartį „Dėl Neringos savivaldybei priklausančių lėšų dalies grąžinimo“.

Lietuvos vyriausiojo administracinio teismo 2024 m. lapkričio 27 d. nutartimi administracinėje byloje Nr. eA-514-662/2024 iš Lietuvos Respublikos valstybės ir Neringos savivaldybės solidariai priteista 1 709 318,39 Eur turtinė žala, 4 500 Eur bylinėjimosi išlaidos (iš kiekvieno atsakovo po 2 250 Eur) bei 5 (penkių) procentų palūkanos, skaičiuojamos nuo 2022 m. sausio 5 d. iki teismo sprendimo visiško įvykdymo, kreditoriaus UAB „Robala“ naudai.

Vadovaujantis 2025 m. vasario 12 d. Lietuvos Respublikos Vyriausybės nutarimu Nr. 80 „Dėl lėšų skyrimo“ Lietuvos Respublikos Teisingumo ministerija teismo sprendimą dėl priteistos žalos įvykdė, taip pat sumokėjo ir Neringos savivaldybei priteistą turtinę žalą ir bylinėjimosi išlaidas.

Šio sprendimo įgyvendinimui bus reikalingos 496 430,34 Eur lėšos, kurios bus numatytos savivaldybės biudžete pagal mokėjimo grafiką. Neringos savivaldybei tenkanti prievolės dalis sudarys 25 procentus nuo turtinės žalos, bylinėjimosi išlaidos ir palūkanos. Šią sumą savivaldybė įsipareigoja sumokėti per 10 metų (nuo 2026-06-30 iki 2035-06-30).

Posėdžio pirmininkas Arūnas Burkšas paprašė pateikti informaciją apie ilgalaikę skolą už nugriautus pastatus pagal įsigaliojusius teismų sprendimus.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl pritarimo sutarčiai tarp Neringos savivaldybės ir Lietuvos valstybės, atstovaujamos Lietuvos Respublikos Teisingumo ministerijos“ ir teikti svarstyti Tarybos posėdyje.

**13. SVARSTYTA. Dėl TP - 71 Dėl Neringos savivaldybės tarybos 2023 m. gegužės 25 d. sprendimo Nr. T1-143 „Dėl Neringos savivaldybės tarybos komisijos Neringos savivaldybės tarybos veiklos reglamentui rengti ir keisti nuostatų patvirtinimo“ pakeitimo.**

Sprendimo projektą pristatė Ignė Kriščiūnaitė. Sprendimo projekto tikslas – pakeisti Neringos savivaldybės komisijos Neringos savivaldybės tarybos veiklos reglamentui rengti ir keisti (toliau – Komisija) nuostatus, detaliau apibrėžiant komisijos balsavimą priimant sprendimus, siekiant įgyvendinant Lietuvos Respublikos vietos savivaldos įstatymo 22 straipsnio 10 dalies nuostatas.

Siūloma nuostatų 15 punktą ir išdėstyti jį taip: *„15. Komisijos sprendimai priimami Komisijos posėdyje balsuojant arba bendru sutarimu. Balsams pasiskirsčius po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama antrą kartą. Jei balsavus antrą kartą balsai pasiskirsto po lygiai, balsuojama trečią kartą. Jei balsuojant trečią kartą balsai pasiskirsto po lygiai, lemia Komisijos pirmininko balsas.*

*Komisijos narys, nesutinkantis su bendra Komisijos nuomone, gali raštu**pareikšti atskirąją nuomonę. Komisijos sprendimai bei atskiroji nuomonė įrašomi į Komisijos posėdžio protokolą.“*

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. gegužės 25 d. sprendimo Nr. T1-143 „Dėl Neringos savivaldybės tarybos komisijos Neringos savivaldybės tarybos veiklos reglamentui rengti ir keisti nuostatų patvirtinimo“ pakeitimo“ir teikti svarstyti Tarybos posėdyje.

**16. SVARSTYTA. Dėl TP – 74 Dėl turto perdavimo pagal panaudos sutartį Viešajai įstaigai Greitosios medicinos pagalbos tarnybai.**

Sprendimo projektą pristatė Aina Kisielienė. Parengto sprendimo projekto tikslas – suteikti panaudos pagrindais laikinai neatlygintinai valdyti ir naudotis nuo 2025 m. birželio 1 d. iki 2025 m. rugpjūčio 31 d. Viešajai įstaigai Greitosios medicinos pagalbos tarnybai (kodas 235042580, buveinės adresas Pramonės pr. 33, Kaunas) (toliau – GMPT) įstatuose numatytai veiklai vykdyti Neringos savivaldybei nuosavybės teise priklausantį turtą – patalpas, esančias adresu Miško g. 4–2, Neringa, unikalus Nr. 2398-1000-6017:0002, inventoriniame plane žymimas 2-1 (1,84 kv. m), 2-2 (12,90 kv. m), 2-3 (4,30 kv. m), 2-4 (11,05 kv. m), 2-5 (11,24 kv. m), 2-6 (5,86 kv. m), 2-7 (2,46 kv. m).

Gautas GMPT 2025 m. vasario 4 d. prašymas Nr. ĮVS-2-3 suteikti patalpas GMPT brigadai budėti Juodkrantėje vasaros sezono metu – nuo š. m. birželio 1 d. iki š. m. rugpjūčio 31 d., siekiant užtikrinti kokybišką ir savalaikį skubios medicinos pagalbos paslaugų teikimą Neringos savivaldybės gyventojams ir svečiams. Šių paslaugų poreikis vasaros sezono metu stipriai išauga.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl turto perdavimo pagal panaudos sutartį Viešajai įstaigai Greitosios medicinos pagalbos tarnybai“ir teikti svarstyti Tarybos posėdyje.

**17. SVARSTYTA. Dėl TP – 75 Dėl sutikimo Viešajai įstaigai Neringos pirminės sveikatos priežiūros centras perduoti ilgalaikį materialųjį turtą.**

Sprendimo projektą pristatė Aina Kisielienė.Parengto sprendimo projekto tikslas – **s**utikti, kad Viešoji įstaiga Neringos pirminės sveikatos priežiūros centras (toliau – Įstaiga) perduotų ilgalaikį materialųjį turtą: defibriliatorių „Lifepak 15“, „Phisio Control“, įsigijimo data 2018- 12-13, įsigijimo vertė 26 015,00 Eur, likutinė vertė 0 Eur, inventorinis Nr. 230; defibriliatorių „Lifepak 15“, „Phisio Control“, įsigijimo data 2018-12-13, įsigijimo vertė 26 015,00 Eur, likutinė vertė 0 Eur, inventorinis Nr. 231, Viešajai įstaigai Greitosios medicinos pagalbos tarnyba.

Neringos savivaldybės administracijoje gautas Įstaigos 2025 m. sausio 29 d. raštas Nr. K5-23 (reg. Nr. V14-467). Įstaiga informuoja, kad turimi defibriliatoriai neatitinka darbuotojų kvalifikacijos bei darbo poreikių. Po Greitosios medicinos pagalbos pertvarkos Įstaigoje liko defibriliatoriai, kurie pritaikyti dirbti specializuotoje srityje – greitosios medicinos pagalbos specialistams. Svarbu, kad Įstaigos darbuotojai dirbtų su medicinos įranga, kuri būtų efektyviai pritaikyta kasdienei veiklai.

Posėdžio pirmininkas Arūnas Burkšas paprašė išsiaiškinti ar perduodami defibriliatoriai yra techniškai tinkami naudoti ir kokiu tikslų Įstaiga prašė defibriliatorių mainų.

Posėdžio pirmininkas pasiūlė balsuoti dėl sprendimo projekto.

Balsuota: už – 16, prieš – 0, susilaikė – 0.

NUTARTA. Pritarti sprendimo projektui„Dėl sutikimo Viešajai įstaigai Neringos pirminės sveikatos priežiūros centras perduoti ilgalaikį materialųjį turtą“ ir teikti svarstyti Tarybos posėdyje.

*Tarybos narys Ernestas Zinkevičius nusišalino nuo dalyvavimo svarstant klausimą Nr. 18 dėl darbinių ryšių vežėju. Nusišalinimui bendru Tarybos narių sutarimu pritarta. Tarybos narys atsijungė nuo dalyvavimo posėdyje.*

**18. SVARSTYTA. Dėl TP – 76 Dėl funkcijų perdavimo.**

Sprendimo projektą pristatė Marija Medūnė Šveikauskienė. Sprendimo tikslas – perduoti Klaipėdos miesto savivaldybės tarybai funkcijas sudaryti tarpusavyje besiribojančiose Neringos, Klaipėdos ir Šilutės rajonų bei Klaipėdos miesto savivaldybėse arba per šių savivaldybių teritoriją į gretimą miesto savivaldybę vežamų keleivių maršrutus ir tvarkaraščius, teikti elektroninio bilieto sistemos diegimo ir administravimo paslaugas, rengti ir teikti rekomendacijas, konsultacijas ir ekspertines išvadas dėl maršrutų ir tvarkaraščių sudarymo, administruoti bendrai vykdomą Europos Sąjungos (toliau – ES) finansinės paramos lėšomis finansuojamą ir į 2022–2030 m. Klaipėdos regiono plėtros planą įtrauktą projektą „Integruotos viešojo transporto sistemos diegimas Klaipėdos regione“, suteikti įgaliojimą nurodytas funkcijas vykdyti Klaipėdos miesto savivaldybės įgaliotai viešajai įstaigai „Klaipėdos keleivinis transportas“.

Tarybos narė Ieva Venslauskienė domėjosi ar integruotos viešojo transporto sistemoje dalyvaus AB „Smiltynės perkėla“, ar bus taikomi vienodi įkainiai visame Klaipėdos regione.

Posėdžio pirmininkas pasiūlė balsuoti dėl sprendimo projekto.

Balsuota: už – 15, prieš – 0, susilaikė – 0.

NUTARTA. Pritarti sprendimo projektui„Dėl funkcijų perdavimo“ ir teikti svarstyti Tarybos posėdyje.

*Tarybos narys Ernestas Zinkevičius prisijungė prie dalyvavimo posėdyje.*

**20. SVARSTYTA. Dėl TP-78 Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo patvirtinimo.**

Sprendimo projektą pristatė Rima Kasparavičiūtė. Projekto tikslas – patvirtinti Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinį sąrašą. Šiuo sprendimo projektu bus patvirtintas Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinis sąrašas, kuris leis sudaryti einamųjų metų objektų sąrašą ir tinkamai panaudoti paskirtas KPPP lėšas 2025 metams.

Posėdžio pirmininkas Arūnas Burkšas paprašė pateikti prioritetinio sąrašo objektų schemas, kad būtų aiškiai suprantama objekto vieta ir apimtis. Taip pat paprašyta pasidomėti dėl Alksnynės gatvės pavadinimo.

Tarybos narė Ieva Venslauskienė domėjosi ar bus tvarkomi lietaus nuotekų tinklai Pamario gatvėje, nes ant gatvės nuolat susidaro balos.

Iškeltas klausimas dėl objekto Nr. 10 „Naglių gatvės važiuojamosios dalies ruožo tarp koordinuotų taškų 14 ir 19, Neringos sav.“ kodėl jis įtrauktas į sąrašą, jeigu nekilnojamojo turto vystytojas turėjo įsipareigojimą sutvarkyti ruožą.

Posėdžio pirmininkas pasiūlė balsuoti dėl sprendimo projekto.

Balsuota: už – 14, prieš – 0, susilaikė – 2 (Matas Lasauskas, Ieva Venskaluskienė).

NUTARTA. Pritarti sprendimo projektui„Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2025–2027 metų prioritetinio sąrašo patvirtinimo“ ir teikti svarstyti Tarybos posėdyje.

Posėdžio metu aptarta situacija dėl automobilių stovėjimo aikštelės, adresu Kuršių g. , nes buvo svarstyta sudaryti galimybę ja naudotis turint gyventojo leidimą. Šiuo metu aikštelės savininkas neketina bendradarbiauti su savivaldybe.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė